Bigg Boss Kannada: ನಮ್ರತಾ ಮುಂದೆ ನಿಂತು ‘ಕ್ಷಮಿಸಿ’ ಎಂದ ಕಾರ್ತಿಕ್

ಟಾಸ್ಕ್‌ಗೆ ಸಂಬಂಧಿಸಿದಂತೆ ನಡೆದ ಚರ್ಚೆಯಲ್ಲಿ ಕಾರ್ತಿಕ್ ಕೋಪದಿಂದ ಆರ್ಭಟಿಸಿದ್ದನ್ನು ನೋಡಿ ನಮ್ರತಾ (Namrata) ನಡುಗಿಹೋಗಿದ್ದರಂತೆ. ಕಾರ್ತಿಕ್‌ಗೆ (Karthik) ತಾನು ಪ್ರತಾಪ್‌ (Pratap)ಪರವಾಗಿ ನಿಂತು ತಪ್ಪುಮಾಡಿದೆ ಅನಿಸಿದೆ. ತಾವು ಕೋಪದಿಂದ ಕೂಗಾಡಿದ್ದಕ್ಕೆ ಅವರು ನಮ್ರತಾ ಅವರ ಕ್ಷಮೆಯನ್ನೂ ಕೇಳಿದ್ದಾರೆ.

ಮನೆಯೊಳಗೆ ವಿನಯ್‌-ಸಂಗೀತಾ ಜಗಳ ದಿನಕ್ಕೊಂದು, ಕ್ಷಣಕ್ಕೊಂದು ತಿರುವು ಪಡೆದುಕೊಳ್ಳುತ್ತಿದೆ. ಮನೆಯ ಸದಸ್ಯರೆಲ್ಲರೂ ಯಾರ ಪರವಾಗಿ ಮಾತಾಡುವುದು, ಯಾರ ತಪ್ಪನ್ನು ಹೇಳುವುದು ಎಂದು ತಿಳಿಯದೇ ಗೊಂದಲಗೊಂಡಂತಿದ್ದಾರೆ. ಈ ನಡುವೆ ಕಾರ್ತಿಕ್-ನಮ್ರತಾ-ಸಂಗೀತಾ ನಡುವೆ ನಡೆದ ಮಾತುಕತೆ ಈ ಕಥೆಯ ಮತ್ತೊಂದು ಮಗ್ಗುಲನ್ನು ಕಾಣಿಸುವಂತಿದೆ. ಈ ವಿಡಿಯೊ JioCinemaದಲ್ಲಿ ಪ್ರಸಾರವಾಗುತ್ತಿರುವ ಬಿಗ್‌ಬಾಸ್‌ ಕನ್ನಡದ ‘Deep ಆಗಿ ನೋಡಿ’ ಸೆಗ್ಮೆಂಟ್‌ನಲ್ಲಿ ದಾಖಲಾಗಿದೆ.

ಕಾರ್ತಿಕ್: ಸಾರಿ, ಇಫ್‌ ಐ ವಾಸ್ ಟೂ ರೂಢ್‌.. ನಮ್ರತಾ: ನಂಗ್ ನಿಜವಾಗ್ಲೂ ಭಯ ಆಯ್ತು… ನೀವು ಆ ಥರ ಮಾತಾಡ್ತಿರಾ? ನೀವು ಹಾಗೆ ಇದೀರಾ? ಕಾರ್ತಿಕ್: ಇಲ್ಲ, ಹಾಗೇನಿಲ್ಲ… ನಂಗ್ ಕೋಪ ಬಂತು ಆಕ್ಚುಲಿ… ರೂಢ್ ಆಗಿರಬೇಕು ಅನ್ನೋದಲ್ಲ… ವಿನಯ್ ಬೇರೆ ಎಲ್ಲರಿಗೂ ಹೇಳ್ತಾ ಇದ್ದ… ಯಾರೂ ಮಾತಾಡ್ತಿರ್ಲಿಲ್ಲ… ಆಗ ಇವ್ನು ಮಧ್ಯ ಬಂದ. ಜೋರಾಗೇ ಮಾತಾಡ್ತಿದ್ದ… ಐ ವಾಸ್ ಟೇಕಿಂಗ್ ಸ್ಟ್ಯಾಂಡ್ ಫಾರ್ ಪ್ರತಾಪ್ ಅಷ್ಟೆ. ಬಟ್ ಕೊನೆಗೂ ನಾನು ಸಪೋರ್ಟ್‌ ಮಾಡಿದ್ದು ತಪ್ಪು ಅಂತ ಪ್ರತಾಪ್‌ ಪ್ರೂವ್ ಮಾಡಿಬಿಟ್ಟ…

ನಮ್ರತಾ: ನೋ… ಇಟ್ಸ್ ಓಕೆ… ಬಟ್ ನಂಗೆ ನಿಜವಾಗ್ಲೂ ಭಯ ಆಯ್ತು… ಅಕ್ಷರಶಃ ನಡುಗಲು ಶುರುಮಾಡಿದ್ದೆ. ನಂಗೆ ಅಭ್ಯಾಸ ಇಲ್ಲ ಅದು… ಕಾರ್ತಿಕ್: ಸಾರಿ… ಟೀಮ್ ಕೋ ಆರ್ಡಿನೇಷನ್ ಬೇಕು. ಅದು ಇಂಪಾರ್ಟೆಂಟ್… ಎಲ್ರೂ ಬ್ರೇಕ್‌ಡೌನ್ ಆಗ್ತಿದಾರೆ…ನಮ್ರತಾ: ಅದನ್ನೇ ನಾನು ಹೇಳೋಕೆ ಬಂದೆ. ಇನ್ ಸೆಕ್ಯೂರಿಟಿ… ಅಷ್ಟರಲ್ಲಿ ಅಲ್ಲಿಗೆ ಸಂಗೀತಾ ಬರುತ್ತಾರೆ. ಸಂಗೀತಾ: ಆಂ…ನಮ್ರತಾ: ಆರ್‍‌ ಯು ಓಕೆ? ಸಂಗೀತಾ: ನಿಮ್ ಜೊತೆಗೆ ಜಗಳ ಮಾಡ್ಬೇಕು ಅಂತಿರ್ಲಿಲ್ಲ ನಂಗೆ…ನಮ್ರತಾ: ಅಲ್ಲಾ… ನಾನು ಪ್ರತಾಪ್‌ಗೆ ಟಾಸ್ಕ್‌ ಏನು ಅಂತ ಎಕ್ಸ್‌ಪ್ಲೇನ್ ಮಾಡ್ತಿದ್ದೆ. ಅಷ್ಟರಲ್ಲಿ ನೀವು ಬಂದ್ರಲ್ಲಾ… ‘ಥ್ರೆಟನಿಂಗ್’ ಅಂದ್ರಿ… ಅದು ತಪ್ಪು ಶಬ್ದ.. ಅದನ್ನು ಬಳಸಬೇಡಿ ಅಷ್ಟೇ ನಾನು ಹೇಳಿದ್ದು… ಕಾರ್ತಿಕ್: ಆ ಶಬ್ದ ಬಳಸಬಾರದಿತ್ತು. ಇಟ್ಸ್ ಓಕೆ…

ನಮ್ರತಾ: ನಂಗೆ ನಿಮ್ಮ ವಿರುದ್ಧವಾಗಲಿ, ಪ್ರತಾಪ್‌ ವಿರುದ್ಧವಾಗಲಿ ಏನೂ ಇಲ್ಲ… ಸಂಗೀತಾ: ಹೌದು… ನಾನು ಆ ಶಬ್ದವನ್ನು ಭಳಸಬಾರದಿತ್ತು. ಕಾರ್ತಿಕ್: ಅವಳು ಒಂದು ಹೀಟ್‌ ಮೊಮೆಂಟ್‌ನಲ್ಲಿ ಹೇಳಿದ್ದಾರೆ. ನಾನೂ ಒಂದು ಹೀಟ್ ಮೊಮೆಂಟ್‌ನಲ್ಲಿ ಮಾತಾಡ್ಬಿಟ್ಟೆ. ಸಂಗೀತಾ: ವಿಷಯ ಏನೇ ಇರಲಿ. ನನಗೆ ಯಾರ ಜೊತೆಗೂ ಫೈಟ್ ಮಾಡಲು ಇಷ್ಟವಿಲ್ಲ. ಮತ್ತೆ ಹೀಗಾಗದಂತೆ ನೋಡಿಕೊಳ್ಳೋಣ ಅಷ್ಟೆ. ಕಾರ್ತಿಕ್: ಎಲ್ಲೆಲ್ಲಿಂದ ಎಲ್ಲೆಲ್ಲೋ ಹೋಯ್ತು… ಏನೇನೋ ಆಯ್ತು…ಸಂಗೀತಾ ಅಲ್ಲಿಂದ ಹೊರಡುತ್ತಾರೆ. ಕಾರ್ತಿಕ್ ಅವಳ ಕೈ ಹಿಡಿದು ನಿಲ್ಲಿಸಿಕೊಳ್ಳುತ್ತಾರೆ. ಕಾರ್ತಿಕ್: ಎಲ್ಲಿ? ಯಾಕೆ? ಸಂಗೀತಾ: ವಿನಯ್ ಜೊತೆ ಮಾತಾಡ್ಕೊಂಡ್ ಬರ್ತೀನಿ…ಕಾರ್ತಿಕ್: ಏ… ಯಾಕೆ? ಸಂಗೀತಾ: ನಾನ್ ಮಾತಾಡ್ಕೊಂಡ್ ಬರ್ತೀನಿ.

ನಮ್ರತಾ: ಅವ್ರು ಮಾತಾಡ್ತಾರಂತೆ. ಮಾತಾಡ್ಲಿ ಬಿಡಿ…ಸಂಗೀತಾ ಅಲ್ಲಿಂದ ಹೊರಡುತ್ತಾರೆ. ಕಾರ್ತಿಕ್: ಅವಳಿಗೆ ಹುಶಾರಿಲ್ಲ… ಎಲ್ಲ ಕ್ಯಾಮೆರಾ ಎದುರಿಗೆ ಹೋಗಿ ನಾನ್ ಹೋಗ್ತೀನಿ ಹೋಗ್ತೀನಿ ಅಂತಿದಾಳೆ. ನಮ್ರತಾ: ಹೌದಾ… ಕಳಿಸಿಬಿಡ್ತಾರಾ ಬಿಗ್‌ಬಾಸ್‌? ಅಷ್ಟರಲ್ಲಿ ವಿನಯ್ ಅಲ್ಲಿಗೆ ಬರುತ್ತಾರೆ. ಸಂಗೀತಾರನ್ನೂ ಹಾದು, ಕಾರ್ತಿಕ್ ಮತ್ತು ನಮ್ರತಾ ನಡುವಿನಿಂದಲೇ ಹಾದು ಹೋಗುತ್ತಾರೆ.

ಸಂಗೀತಾ ‘ವಿನಯ್’ ಎಂದು ಕರೆದರೂ ಕೇಳದೆ ಮುಂದೆ ನಡೆಯುತ್ತಾರೆ. ನಮ್ರತಾ, ವಿನಯ್‌ ಅವರ ಕೈ ಹಿಡಿದು ನಿಲ್ಲುತ್ತಾರೆ… ಅವರಿಂದಲೂ ಬಿಡಿಸಿಕೊಂಡು ಮುಂದೆ ನಡೆದುಬಿಡುತ್ತಾರೆ. ನಮ್ರತಾ, ‘ಅಲ್ಲಾ.. ವಿನಯ್.. ಏನೋ ಮಾತಾಡ್ಬೇಕು…. ಕೇಳಿ ಅಂತಷ್ಟೆ’ ಎಂದು ಹೇಳುತ್ತಿದ್ದರೂ ಕೇಳದ ಹಾಗೆ ಹೊರಟುಬಿಡುತ್ತಾರೆ.

ಕಾರ್ತಿಕ್, ಸಂಗೀತಾ ಮತ್ತು ನಮ್ರತಾ ಜಗಳವನ್ನುಬಗೆಹರಿಸಿಕೊಳ್ಳುವ ಮೂಡ್‌ನಲ್ಲಿದ್ದರೆ ವಿನಯ್ ಮಾತ್ರ ಇನ್ನೂ ಫೈಟಿಂಗ್ ಮೂಡ್‌ನಲ್ಲಿಯೇ ಇದ್ದಂತಿದೆ. ಅವರ ಕೋಪ ಯಾವಾಗ ಹೇಗೆ ಯಾರ ಮೇಲೆ ಸ್ಫೋಟಗೊಳ್ಳುತ್ತದೆಯೋ ಹೇಳುವುದು ಕಷ್ಟವೇ.